ઝાલાવાડમાં અનેક પ્રાચીન અને ઐતિહાસિક વૃક્ષો આવેલા છે. સુરેન્દ્રનગર જિલ્લામાં ૧૦ પ્રાચીન વૃક્ષોમાં ભોગાવા કાંઠે આવેલા વડનો સમાવેશ થાય છે. વઢવાણ-જોરાવરનગર રોડ પર નવા તળાવ પર ૧૦૦ વર્ષ પ્રાચીન વડ આવેલો છે. આ વડ પર અસંખ્ય પક્ષીઓનો આશરો જોવા મળે છે. પરંતુ મંગળવારે મોડી સાંજે ભારે પવન સાથે વરસાદ ખાબકતા વડ ધરાશય થયો હતો. આ વિશાળ વડની ડાળીઓ તૂટતા બે કેબીનોનો બુકડો બોલી ગયો હતો. જ્યારે એક વાહન પણ ઝપટમાં આવી જતા બે વ્યક્તિને સામાન્ય ઈજા થઈ છે.